text: [{"text_idx": "#000001", "text": "HB skal hava ny\u0301ggjan venjara"}, {"text_idx": "#000002", "text": "Hja\u0301lparvenjarin hja\u0301 HB seinastu tvey a\u0301rini, Kevin Schindler, gevst nu\u0301 i\u0301 felagnum. Hann hev\u00f0i a\u0301byrgd av h\u00f8vu\u00f0sli\u00f0num i\u0301 seinnu ha\u0301lvu i\u0301 fj\u00f8r men hevur ikki pappi\u0301rini uppa\u0301 pla\u0301ss. Andrew av Fl\u00f8tum og Si\u0301mun Samuelsen fara at hava venjingarnar til ny\u0301ggi venjarin er upp a\u0301 pla\u0301ss. Ta\u00f0 ver\u00f0ur heilt skjo\u0301tt, sigur felagi\u00f0."}, {"text_idx": "#000003", "text": "Ta\u00f0 var \u00e6tlanin, at Kevin Schindler, skuldi vera h\u00f8vu\u00f0svenjari hja\u0301 besta li\u00f0num hja\u0301 HB i\u0301 2022, men av ti\u0301 at ney\u00f0ugu loyvini ikki koma uppa\u0301 pla\u0301ss til ti\u0301\u00f0ina, ver\u00f0ur hetta av ongum. (Savnsmynd: Sverri Egholm)"}, {"text_idx": "#000004", "text": "Ta\u00f0 var \u00e6tlanin, at Kevin Schindler, skuldi vera h\u00f8vu\u00f0svenjari hja\u0301 besta li\u00f0num hja\u0301 HB i\u0301 2022, men av ti\u0301 at ney\u00f0ugu loyvini ikki koma uppa\u0301 pla\u0301ss til ti\u0301\u00f0ina, ver\u00f0ur hetta av ongum. Kevin Schindler gevst ti\u0301 nu\u0301 i\u0301 felagnum."}, {"text_idx": "#000006", "text": "Hetta er sostatt anna\u00f0 a\u0301ri\u00f0 a\u0301 ra\u00f0, at HB stendur uttan venjara i\u0301 januar ma\u0301na\u00f0."}, {"text_idx": "#000007", "text": "Kevin kom til felagi\u00f0 i\u0301 2020, har hann var hja\u0301lparvenjari hja\u0301 Jens Berthel Askou. Hesum leiklutinum helt hann fram i\u0301 undir Jonas Dal Andersen, og eftir at Jonas og HB enda\u00f0u samstarvi\u00f0, to\u0301k Kevin yvir sum fyribils h\u00f8vu\u00f0svenjari, inntil Allan Dybczak to\u0301k yvir restina av 2021."}, {"text_idx": "#000008", "text": "- Vit ivast ikki i\u0301 dygdunum hja\u0301 Kevin, men fyri at vera venjari i\u0301 Betri Deildini krevst A-venjarapro\u0301gv, ella at man er innskriva\u00f0ur a\u0301 A-venjarau\u0301tbu\u0301gving. Ma\u0301lsligar avbjo\u0301\u00f0ingar gera, at Kevin ikki hevur m\u00f8guleika at taka u\u0301tbu\u0301gvingina i\u0301 F\u00f8royum. Ti\u0301 skuldi hann eftir \u00e6tlan taka hana umvegis ty\u0301ska fo\u0301tbo\u0301ltssambandi\u00f0, men koronust\u00f8\u00f0an hevur vi\u00f0 s\u00e6r, at f\u00e6rri luttakarar sleppa inn, og ti\u0301 er Kevin ikki innskriva\u00f0ur enn, skrivar HB a\u0301 heimasi\u0301\u00f0uni."}, {"text_idx": "#000009", "text": "HB sigur, at arbei\u00f0i\u00f0 vi\u00f0 at finna ny\u0301ggjan h\u00f8vu\u00f0svenjara er i\u0301 gongd, og at ta\u00f0 kemur uppa\u0301 pla\u0301ss, innan heilt stutta ti\u0301\u00f0. Til ta\u0301 koma Andrew av Fl\u00f8tum og Si\u0301mun Samuelsen at hava venjingarnar, saman vi\u00f0 fysiska venjaranum Helmand Hamid."}, {"text_idx": "#000012", "text": "Team Klaksvi\u0301k to\u0301k tvey stig i\u0301 fyrstu royndini"}]